Държавен вестник, бр. 31, 2000 г., стр. 29

Б Р О Й 31
Д Ъ Р Ж А В Е Н   В Е С Т Н И К
С Т Р .  2 9
ПОСТАНОВЛЕНИЕ № 55
ОТ 6 АПРИЛ 2000 Г.
за приемане на Наредба за означаването и
търговското представяне на вината, спиртни-
те напитки и продуктите от грозде и вино
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за означа-
ването и търговското представяне на вината,
спиртните напитки и продуктите от грозде и вино.
Заключителни разпоредби
§ 1. Отменя се Наредбата за означаването и
търговското представяне на лозаро-винарска-
та продукция и спиртните напитки, приета с
Постановление № 89 на Министерския съвет от
1996 г. (обн., ДВ, бр. 36 от 1996 г.; изм. и доп.,
бр. 45 и 61 от 1997 г. и бр. 25 и 60 от 1999 г.).
§ 2. Постановлението влиза в сила от деня на
обнародването му в “Държавен вестник”.
Министър-председател: Иван Костов
Главен секретар на Министерския съвет:
Елиана Масева
НАРЕДБА
за означаването и търговското представяне на
вината, спиртните напитки и продуктите от
грозде и вино
Г л а в а  п ъ р в а
ОБЩИ РАЗПОРЕДБИ
Раздел I
Общи правила за означаване и търговско
представяне
Чл. 1. С наредбата се уреждат правилата за
означаването и търговското представяне на вино,
спиртни напитки и продукти от грозде и вино.
Чл. 2. (1) Правилата за означаването и тър-
говското представяне на напитките и продук-
тите по чл. 1 целят да защитят интересите на
производителите и потребителите, доброто
функциониране на пазара на вино и спиртни
напитки и стимулирането на производството на
качествени продукти.
(2) Правилата за означаването и търговско-
то представяне се прилагат за напитките и про-
дуктите по наредбата, които се съхраняват с цел
продажба и се предлагат на пазара.
(3) Правилата за означаването и търговско-
то представяне се прилагат при етикетирането
на напитките и продуктите, при извършването
на вписвания в дневниците по чл. 40, ал. 8 от
Закона за виното и спиртните напитки и в при-
дружителните документи по чл. 42 от Закона за
виното и спиртните напитки.
(4) Правилата за означаването и търговско-
то представяне се прилагат и когато се поста-
вят знаци и надписи на съдовете, в които се
съхраняват напитките и продуктите по чл. 1, на
запушалките, етикетите и опаковките.
(5) На етикетите на вината и спиртните на-
питки задължителните индикации се изписват
на български език.
(6) Етикетирането не е задължително:
1. за грозде или плодове, превозвани от лозе
или овощна градина до място за винификация
или преработка;
2. за вина и ракии за семейна консумация.
Чл. 3. (1) Индикациите, които се използват
за означаването и търговското представяне на
напитките и продуктите по чл. 1, не трябва да
заблуждават или да въвеждат в заблуждение
потребителите относно:
1. характера, естеството и свойствата на на-
питката или продукта, тяхното съдържание,
включително действителното алкохолно съдър-
жание, цвета, произхода, качеството, сорта гроз-
де, реколтата, действителния обем на съда;
2. физическите или юридическите лица, ко-
ито са участвали при производството или в
търговското разпространяване на напитките
и продуктите.
(2) Индикациите, използвани за означаване
и търговско представяне, не трябва да заблуж-
дават или да въвеждат в заблуждение потреби-
телите и в случаите, когато:
1. са преведени и е посочен действителният
произход на напитките и продуктите, или
2. са придружени от изрази като “род”, “тип”,
“метод”, “имитация”, “марка”, “стил” или дру-
ги сходни наименования.
Чл. 4. (1) Напитки и продукти, които не са
означени в съответствие с изискванията на на-
редбата, не могат да бъдат предлагани на пазара.
(2) Напитки и продукти, които са предназ-
начени за износ, могат да бъдат означени по
начин, различен от установения в наредбата,
при условие че законодателството на страната
на вносителя го допуска.
Раздел II
Задължителни и факултативни индикации
Чл. 5. При означаването и търговското пред-
ставяне на напитките и продуктите се вписват
само разрешените от наредбата индикации.
Чл. 6. Разрешените индикации са задължи-
телни и факултативни.
Чл. 7. Задължителните и факултативните
индикации се групират в един или повече ети-
кети, прикрепени, залепени върху съда или из-
писани директно върху него, и се представят с
ясни, четливи и незаличими букви.
Чл. 8. Не са индикации за означаване и тър-
говско представяне знаците или маркировки-
те, които:
1. са предвидени в нормативните актове,
свързани с данъчното облагане;
2. указват производителя на съда и обема
на съда;
3. се използват за контрол на напълването
или бутилирането;
4. се използват за идентификация на продук-
та чрез цифров код и/или чрез машинно четим
символ.